**Kunfehértó Község Polgármesterének**

**E l ő t e r j e s z t é s e**

**a Képviselő-testület 2017. június 28-i ülésére**

 **Közművelődési érdekeltségnövelő támogatás pályázat beadása tárgyában**

Tisztelt Képviselő-testület!

Az emberi erőforrások minisztere pályázatot hirdet Magyarország 2017.évi központi költségvetéséről szóló 2016.évi XC. törvény 3.melléklet II.4.a) pont szerint a ***Közművelődési érdekeltségnövelő támogatásra.***

A pályázat célja központi költségvetési forrás biztosítása önkormányzatai fenntartású vagy települési önkormányzattal kötött közművelődési megállapodás alapján működő közművelődési intézmény vagy közösségi színtér műszaki technikai állományának, berendezési tárgyainak gyarapítására, épületének karbantartására, felújítására.

A támogatás minimális mértéke:100.000 Ft

A támogatás maximális mértéke: nem haladhatja meg a vállalt önrész kilencszeresét

A pályázat benyújtási határideje: 2017.06.23.

A Fehértó Non-profit Kft. ügyvezető igazgatójával történt előzetes egyeztetés során megállapodtunk, hogy a hangtechnikai eszközök fejlesztésére igényelnénk támogatást.

Az aktív hangrendszer és tartozékok ára bruttó 500.000,- Ft, melyhez 300.000 Ft önerő szükséges.

**Határozati javaslat:**

**Kunfehértó Község Önkormányzatának Képviselő-testülete megtárgyalta a „Közművelődési érdekeltségnövelő támogatás” tárgyú előterjesztést, és támogatja a pályázaton hangtechnikai eszközök beszerzését, a pályázat benyújtását. A szükséges önerőt maximum 300.000,-Ft-ot a 2017.évi költségvetésből a pályázati célnak megfelelő külön soron biztosíja.**

**A Képviselőtestület felhatalmazza a polgármestert, hogy a pályázat benyújtásához szükséges intézkedéseket megtegye.**

Felelős: polgármester

Határidő: azonnal

Értesül:

Kunfehértó, 2017. június 19.

 Huszár Zoltán